Hot.25 COD 1013

Dosar nr. ………

### R O M Â N I A

CURTEA DE APEL …………….

SECŢIA PENALĂ ŞI PENTRU CAUZE CU MINORI

## Î N C H E I E R E

Şedinţa publică din data de ………………………

Completul compus din:

PREŞEDINTE – COD 1013

Grefier - ……………………..

-.-.-.-.-.-.-.-

Ministerul Public a fost reprezentat de procuror ………………… – din cadrul Parchetului de pe lângă Curtea de Apel …………………...

La ordine fiind soluţionarea conflictului negativ de competenţă ivit între Tribunalul A şi Tribunalul B, privind judecarea cererii de revizuire formulată de condamnatul X împotriva sentinţei penale nr. … din …….. a Tribunalului A.

La apelul nominal a răspuns condamnatul – revizuent X, în stare de deţinere şi asistat de avocat 1- apărător desemnat din oficiu, în baza delegaţiei pe care o depune la dosar.

Procedura completă.

S-a făcut referatul cauzei, după care ;

Curtea procedează la identificarea condamnatului- revizuent X, care confirmă datele de stare civilă existente la dosar.

Nemaifiind cereri de formulat şi acte de depus, Curtea constată cauza în stare de judecată şi acordă cuvântul în dezbateri:

Reprezentantul Parchetului, având cuvântul, apreciază că instanţa competentă în prezenta cauză este Tribunalul A conform art. 458 Cod pr. penală.

Faţă de aceste considerente solicită a se stabili competenţa de soluţionare a cererii de revizuire în favoarea Tribunalului A

Avocat 1, având cuvântul, de asemenea apreciază instanţa competentă a judeca cererea de revizuire formulată împotriva sentinţei penale nr. …din …… a Tribunalului A, este Tribunalul A

Condamnatul – revizuent X, în ultimul cuvânt, arată că este de acord cu susţinerile apărătorului din oficiu.

C U R T E A :

Asupra conflictului negativ de competenţă de faţă:

Prin sentinţa penală nr. ….din …….. a Tribunalului A s-a declinat competenţa de soluţionare a cauzei privind cererea de revizuire formulată de revizuentul – condamnat X împotriva sentinţei penale nr. … din ……. a Tribunalului B în favoarea acestei instanţe.

Prin sentinţa penală nr. …. din ……. a Tribunalului B s-a declinat competenţa de soluţionare a cauzei penale având ca obiect revizuire, la cererea revizuentului – condamnat X, în favoarea Tribunalului A.

S-a declanşat astfel conflictul negativ de competenţă, urmând a fi soluţionat de Curtea de Apel ……………….

**Curtea constată următoarele:**

Printr-o cerere depusă în dosarul nr. ../../…. al Tribunalului B în care s-a pronunţat sentinţa penală nr. …. din …., revizuentul – condamnat X a arătat că solicită revizuirea sentinţei penale nr. …. din …… a Tribunalului A ( fila 6).

Conform art. 456 alin. 1 Cod pr.penală, cererea de revizuire se adresează instanţei care a judeca cauza în primă instanţă.

În cauza de faţă tribunalul A este primă instanţă, astfel încât, ţinând cont şi de art. 51 Cod pr.penală, Curtea va stabili competenţa de soluţionare a cererii de revizuire a sentinţei penale nr. … din …… a Tribunalului A, formulată de revizuentul – condamnat X, în favoarea acestei instanţe.

Văzând şi dispoziţiile Protocolului UNBR – MJ şi ale art. 275 alin. 3 Cod pr.penală.

PENTRU ACESTE MOTIVE

ÎN NUMELE LEGII

D I S P U N E :

Stabileşte competenţa de soluţionare a cererii de revizuire a sentinţei penale nr. …/……. a Tribunalului A, formulată de revizuentul - condamnat **X** (fiul lui … şi …..,născut la data de …… în ……., CNP – ………, domiciliat în …, str….nr. …, bl. …., sc. …, ap. …, jud. … în prezent deţinut în Penitenciarul A, în favoarea Tribunalului A.

Onorariul apărătorului din oficiu, în sumă de 100 lei, se va vira către Baroul …….. din fondurile Ministerului Justiţiei ( avocat 1 ).

Cheltuielile judiciare avansate de stat rămân în sarcina acestuia.

Definitivă.

Pronunţată în şedinţă publică, azi ………..

PREŞEDINTE,

COD 1013

……

Red. COD 1013./

Tehnored….../………../4 ex.