**COD 1023-HOT.4**

**Dosar nr. ..**

R O M Â N I A

CURTEA DE APEL ...

SECTIA DE ...

**DECIZIE Nr. ..**

Şedinţa publică de la ..

Completul compus din:

**PREŞEDINTE ..**

**Judecător COD 1023**

**Judecător ..**

**Grefier ..**

Pe rol se afla pronuntarea asupra cererii de revizuire a deciziei civile nr. .....pronunţată de Curtea de Apel ... în dosar ..., formulată de revizuent - reclamant Staţiunea de Cercetare - Dezvoltare pentru Viticultură şi Vinificaţie ...în contradictoriu cu intimaţii Municipiul ..... şi Primarul Municipiului ......

Mersul dezbaterilor si concluziile partilor au fost consemnate prin incheierea de amanareinitiala a pronuntarii din data de ...

În interiorul termenului de pronuntare, la dosarul cauzei nu s-au depus inscrisuri.

**Curtea de Apel**

**Asupra cererii de revizuire**

Prin cererea de revizuire formulată de Staţiunea de Cercetare - Dezvoltare pentru Viticultură şiVinificaţie ..... din data de 07.11.2014 s-a solicitat, în contradictoriu cu intimaţii Municipiul ..... şi primarul Municipiului ....., revizuirea deciziei civile .....pronunţată de Curtea de Apel ... în dosarul ...în sensul modificării deciziei cu consecinţa respingerii recursului ca nefondat şimenţinereasentinţei ...pronunţată de Tribunalul ....., cu cheltuieli de judecată.

În motivarea cererii s-a arătat, în esenţă, că instanţa de recurs s-a pronunţat asupra unui lucru care nu s-a cerut, fiind incident motivul de revizuire prevăzut de art. 509 al. 1 pct. 1 cod de procedură civilă.

Astfel, revizuenta arată că prin cererea de chemare în judecată reclamanta a solicitat suspendarea executării deciziei de impunere pe anul 2013 până la soluţionarea irevocabilă a litigiului, constatarea nulităţii absolute a dispoziţiei nr. .../05.08.2013 privind respingerea contestaţiei formulate de către Staţiunea de Cercetare Dezvoltare pentru Viticultură şiVinificaţie ....., anularea deciziei de impunere pe anul 2013 emisă la data de 25.06.2013 şi obligarea pârâţilor al cheltuieli de judecată.

În recursul pârâţilor s-a solicitat casarea hotărârii Tribunalului ..... iar instanţa de recurs a admis recursul, a admis în parte acţiunea în contencios administrativ, a anulat în parte Dispoziţia .../2013 şi în parte Decizia de impunere pentru anul 2013 pentru impozitul pe teren aferent perioadei 2008-19.03.2009 şi pentru impozitul teren livadă pe întreaga perioadă, precum şi accesoriile aferente acestuia şi pentru amenda de 1500 lei şi a obligat pârâtul Municipuul..... să emită o nouă decizie de impunere în contradictoriu cu are să calculeze în sarcina reclamantei impozitul aferent terenului extravilan „vie” situat în C., în suprafaţă de 24,0532 ha pentru perioada 20.03.2009-31.12.2013 şi accesoriile aferente.

Revizuentul roagă să se observe că decizia ...../2014 a fost dată cu încălcarea principiului disponibilităţiişi al dreptului la apărare, principii fundamentale în procesul civil, atunci când a obligat la emiterea unoei noi decizii de impunere, cerere care nu a fost formulată de niciuna din părţile din proces.

Revizuentul invocă şidispoziţiile art. 9 al. 2 cod de procedură civilă, art. 22 al. 6 cod de procedură civilă, 397 al. 1 cod de procedură civilă şi art. 6 al. 1 Convenţia Europeană a Drepturilor Omului.

Intimaţii Municipiul ..... şi Primarul Municipiului ..... au formulat întâmpinare la revizuire solicitând respingerea cererii ca fiind inadmisibilă.

În opinia intimaţilor, hotărârea instanţei de recurs este temeinică şi legală nefiind incident niciunul din motivele de revizuire prevăzute de lege.

Arată că motivul prevăzut de art. 509 al. 1 pct. 1 cod de procedură civilă nu are aplicabilitate în cazul de faţăşi nu justifică cererea de revizuire, că instanţa de recurs, contrar susţinerilorrevizuentei, s-a pronunţat doar cu privire la lucruri care s-au cerut cu respectarea principiilor fundamentale ale dreptului procesual civil, coroborat cu normele procedurale specifice contenciosului administrativ.

Se apreciază că instanţa de contencios poate să anuleze actul administrativ în totalitate sau parţial, să oblige autoritatea publică să emită un act administrativ, să elibereze un înscris sau să efectueze o anumită operaţiune administrativă în conformitate cu prevederile art. 18 al. 1 Legea 554/2004.

În cauză s-a ataşat dosaurl......

Cererea de revizuire a fost formulată în termenul legal de o lună prevăzut de art. 511 al. 1 pct. 1 cod de procedură civilă, hotărârea atacată fiind comunicată la 13.03.2014 şi este scutită de plata taxelor judiciare de timbru conform art. 30 OUG 80/2013.

**Analizând cererea de revizuire prin prisma motivului invocat, Curtea de Apel constată întemeiată cererea şi o va admite pentru următoarele considerente:**

În fapt, se reţine că prin Sentinţa nr..... pronunţată de Tribunalul ..... - Secţia de .....s-a admis cererea formulată de reclamanta Staţiunea de Cercetare Dezvoltare pentru Viticultură şiVinificaţie...., în contradictoriu cu pârâţii Municipiul ....., Primăria Municipiului .....-prin Primarşi s-a dispus anularea Deciziei de impunere – anul 2013- pentru stabilirea impozitului pe teren in cazul persoanei juridice datorat in baza LEGII 571/2003 , nr. de rol nominal unic ..., precum si a Dispoziţiei nr ../05.08.2013 emisa in soluţionareacontestaţiei la Decizia de impunere.

În temeiul art. 14 ,15 din Legea nr. 554/2004, s-a dispus suspendarea executării Deciziei de impunere –anul 2013- pentru stabilirea impozitului pe teren in cazul persoanei juridice datorat in baza LEGII 571/2003, nr. de rol nominal unic .. pana la soluţionarea irevocabila a acţiunii.

Prin cererea de chemare în judecată, reclamanta solicitase:

1. suspendarea executării deciziei de impunere pe anul 2013 până la soluţionarea irevocabilă a litigiului,
2. constatarea nulităţii absolute a dispoziţiei nr. .../05.08.2013 privind respingerea contestaţiei formulate de către Staţiunea de Cercetare Dezvoltare pentru Viticultură şi Vinificaţie ....,
3. anularea deciziei de impunere pe anul 2013 emisă la data de 25.06.2013 şi
4. obligarea pârâţilor al cheltuieli de judecată.

Împotriva hotărârii au declarat recurs pârâţii Municipiul ..... şi Primarul Municipiului ..... solicitând a se dispune casarea sentinţei, pentru motivele de nelegalitate prevăzute de art. 488 alin. (1) pct.6 şi 8 Cod pr.civilă**,** iarîn urma rejudecării cauzei, respingerea acţiunii introductive în întregime atât cu privire la cererea de suspendare, cât şi cea cu privire la anularea actelor administrative.

Instanţa de recurs a admis recursul declarat de pârâţii Municipiul ..... Prin Primar şi Primarul Municipiului ....., a casat în parte hotărârea atacată, a admis în parte acţiunea în contencios administrativ fiscal formulată de reclamanta Staţiunea de Cercetare – Dezvoltare pentru Viticultură şiVinificaţie ....împotriva pârâţilor Municipiul ..... şi Primarul Municipiului ....., a anulat în parte Dispoziţia nr.... /5.08.2013 şi în parte Decizia de impunere din 25.06.2013 emisă de Municipiul ..... pentru impozitul pe teren aferent perioadei 2008 – 19.03.2009 şi pentru impozitul pe terenul livadă pe întreaga perioadă, precum şi pentru accesoriile aferente acestuia şi pentru amenda de 1.500 lei şi a obligat pârâtul Municipiul ..... să emită o nouă decizie de impunere în care să calculeze în sarcina reclamantei impozitul aferent terenului extravilan ”vie” situat în C., în suprafaţă de 24,0532 ha, pentru perioada 20.03.20.. – 31.12.20.. şi accesoriile aferente. A fost menţinută hotărârea atacată în ce priveşte cererea de suspendare.

În ceea ce priveşte admisibilitatea cererii de revizuire, se constată că aceasta vizează o hotărâre a instanţei de recurs care evocă fondul prin urmare revizuirea este admisibilă.

În ceea ce priveşte temeinicia motivului de revizuire invocat în temeiul art. 509 al. 1 pct. 1 cod de procedură civilă, se constată că instanţa de recurs s-a pronunţat asupra unui lucru care nu s-a cerut atunci când, admiţând în parte cererea de chemare în judecată şi anulând în parte actele administrative contestate, a obligat pârâţii la emiterea unei noi decizii de impunere în care să calculeze în sarcina reclamantei impozitul aferent terenului extravilan ”vie” situat în C., în suprafaţă de 24,0532 ha, pentru perioada 20.03.20.. – 31.12.20.. şi accesoriile aferente, cerere care nu a fost formulată de niciuna dintre părţi.

Dispoziţiile art. 18 al 1 Legea 554/2004 care reglementează soluţiile pe care le poate da instanţa de contencios administrativ, fac trimitere la cererea de chemare în judecată la care se referă art. 8 al. 1 Legea 554/2004. Potrivit acestei din urmă dispoziţii, persoana vătămată se poate adresa instanţei de contencios solicitând anularea în tot sau în parte a actului, repararea pagubei şi eventual reparaţii pentru daune morale. De asemenea, teza a doua se referă la cel vătămat prin nesoluţionarea în termen sau prin refuzul de soluţionare a unei cereri sau operaţiune administrativă.

Evident că cele două dispoziţii trebuie coroborate în funcţie de cererile reclamantului şi că procesul administrativ se supune, ca orice proces civil, principiului disponibilităţiipărţilor.

Instanţa de contencios se supune regulilor de procedură civilă de drept comun, în baza art. 28 Legea 554/2004 şi principiile care guvernează procesul civil sunt aplicabile. În consecinţă, procesul civil având ca obiect o acţiune de contencios administrativ este guvernat de dreptul de dispoziţie al părţilor prevăzut de art. 9 Noul cod de procedură civilă, obiectul şi limitele procesului fiind stabilite de cererile şi apărările părţilorşi, în acelaşi context, conform art. 22 al. 6 Noul cod de procedură civilă, judecătorul trebuie să se pronunţe asupra a tot ce s-a cerut, fără a depăşi limitele investirii, cu excepţia cazurilor în care legea dispune altfel. Excepţiile trebuie expres prevăzute de lege, constituind o atare derogare, spre exemplu, introducerea forţată, din oficiu, a altor persoane. În speţă, nu este vorba de o excepţie prevăzută expres de lege.

Având în vedere temeinicia motivului de revizuire prevăzut de art. 509 al. 1 pct. 1 Noul cod de procedură civilă , în baza 513 al. 4 Noul cod de procedură civilă se va schimba în parte decizia civilă .....a Curţii de Apel ..... în sensul că se va înlătura dispoziţia privind obligarea pârâtului Municipiul ..... să emită o nouă decizie de impunere în care să calculeze în sarcina reclamantei impozitul aferent terenului extravilan „vie” situat în C., în suprafaţă de 24,0532 ha, pentru perioada 20.03.20..-31.12.20.. şi accesoriile aferente.

Se va menţine în rest decizia atacată.

Nu s-au solicitat cheltuieli de judecată.

**Pentru aceste motive,  
În numele legii**

**DECIDE**

Admite cererea de revizuire a deciziei civile nr. .....pronunţată de Curtea de Apel ..... în dosar ...., cerere formulată de revizuent - reclamant Staţiunea de Cercetare - Dezvoltare pentru viticultură şiVinificaţie... cu sediul în B. str..., nr. ...., jud. ..... în contradictoriu cu intimaţii Municipiul ..... şi Primarul Municipiului ..... cu sediul în ....., str. ..., nr. ...şi, în consecinţă:

Schimbă în parte decizia civilă .....a Curţii de Apel ..... în sensul că înlătură dispoziţia privind obligarea pârâtului Municipiul ..... să emită o nouă decizie de impunere în care să calculeze în sarcina reclamantei impozitul aferent terenului extravilan „vie” situat în C., în suprafaţă de 24,0532 ha, pentru perioada 20.03.20..-31.12.20... şi accesoriile aferente.

Menţine în rest decizia atacată.

Definitivă.

Pronunţată în şedinţa publică din .....

PREŞEDINTE, JUDECĂTOR, JUDECATOR,

COD 1023

GREFIER, …

Red./tehnored...

Jud recurs: ..