**Dosar nr. .....(…..)**

**R O M Â N I A**

**CURTEA DE APEL .....**

**SECŢIA …………….**

**Î N C H E I E R E**

**Şedinţa publică de la …..**

**Curtea constituită din:**

**PREŞEDINTE - .....**

**JUDECĂTOR - .....**

**JUDECĂTOR - 1020**

**GREFIER - .....**

Pe rol se află soluţionarea recursului formulat de recurentul - pârât X1, împotriva încheierii de şedinţă din …, pronunţată de Tribunalul ..... – Secţia …, în dosarul nr. …, în contradictoriu cu intimata - reclamantă Y1.

Pricina are ca obiect – accesiune.

La apelul nominal făcut în şedinţa publică, se prezintă avocat A1 în calitate de reprezentant al intimatei - reclamante Y1, în baza împuternicirii avocaţiale nr. …./2017 eliberată de Baroul ..... (fila 24), lipsind recurentul - pârât X1.

Procedura de citare nu este legal îndeplinită.

S-a făcut referatul cauzei de către grefierul de şedinţă, după care

Reprezentantul intimatei - reclamante arată că nu are alte cerei sau probe dec solicitat, apreciind cauza în stare de judecată.

Curtea, având în vedere că nu mai sunt cereri prealabile de formulat, constată cauza în stare de judecată şi acordă cuvântul în dezbaterea motivelor de recurs inclusiv din perspectiva admisibilităţii recursului şi a temeiniciei lui raportat la soluţia şi considerentele decizii civile nr. …

Reprezentantul intimatei - reclamante arată că ambele părţi sunt de acord cu admiterea recursului şi repunerea pe rol a cauzei. Arată că părţile urmăresc să lămurească regimul juridic al imobilului, sens în care depune un punct de vedere.

La interpelarea instanţei referitor la faptul dacă considerentele deciziei nr. 259 prin care a fost respins un alt recurs, formulat anterior, dacă au vreun efect juridic în cauză, pentru prezentul recurs, reprezentantul intimatei-reclamantei arată că nu are nici un efect în prezenta cauză.

Curtea declară dezbaterile închise și reține cauza spre soluționare

**C U R T E A,**

Având nevoie de timp pentru a delibera,

**D I S P U N E:**

Amâna pronunţarea la ….

Pronunţată în şedinţa publică de la ….

.

**PREȘEDINTE, JUDECĂTOR, JUDECĂTOR,**

**..... ..... 1020**

**GREFIER,**

**.....**

**Dosar nr. .....(…..)**

**Î N C H E I E R E**

**Şedinţa publică de la ….**

**C U R T E A ,**

În aceeaşi compunere şi pentru aceleaşi motive

**D I S P U N E:**

Amâna pronunţarea la …

Pronunţată în şedinţa publică de la ...

**PREȘEDINTE, JUDECĂTOR, JUDECĂTOR,**

**..... ..... 1020**

**GREFIER,**

**.....**

**Dosar nr. .....(……….)**

**Î N C H E I E R E**

**Şedinţa publică de la …..**

**C U R T E A ,**

În aceeaşi compunere şi pentru aceleaşi motive

**D I S P U N E:**

Amâna pronunţarea la …

Pronunţată în şedinţa publică de la ….

**PREȘEDINTE, JUDECĂTOR, JUDECĂTOR,**

**..... ..... 1020**

**GREFIER,**

**.....**

**Dosar nr. .....(….)**

**Î N C H E I E R E**

**Şedinţa publică de la ….**

**C U R T E A ,**

În aceeaşi compunere şi pentru aceleaşi motive

**D I S P U N E:**

Amâna pronunţarea la ….

Pronunţată în şedinţa publică de la ….

**PREȘEDINTE, JUDECĂTOR, JUDECĂTOR,**

**..... ..... 1020**

**GREFIER,**

**.....**

**Dosar nr. .....(……..)**

**R O M Â N I A**

**CURTEA DE APEL .....**

**SECŢIA ………………**

**DECIZIA CIVILĂ NR…..**

**Şedinţa publică de la …**

**Curtea constituită din:**

**PREŞEDINTE - .....**

**JUDECĂTOR - .....**

**JUDECĂTOR - 1020**

**GREFIER - .....**

Pe rol se află soluţionarea recursului formulat de recurentul - pârât X1, împotriva încheierii de şedinţă din …., pronunţată de Tribunalul ..... – Secţia …, în dosarul nr. …., în contradictoriu cu intimata - reclamantă Y1.

Dezbaterile cauzei au avut loc în şedinţa publică de la …., susţinerile părţilor fiind consemnate în încheierea de la acea dată, care face parte integrantă din prezenta decizie şi când Curtea, pentru a da posibilitate părţilor să depună note scrise şi în vederea deliberării, a amânat pronunţarea cauzei la ….., hotărând următoarele:

**CURTEA**

Deliberând asupra recursului civil de față, constată următoarele:

Prin încheierea din …, Tribunalul ..... - Secția … a dispus, potrivit dispozițiilor art.411 alin.1 pct.2 Cod procedură civilă, suspendarea judecării cauzei formulată de reclamanta Y1 în contradictoriu cu pârâtul X1 pentru lipsa nejustificată a părţilor, având în vedere că nici una dintre părţi nu a solicitat judecarea cauzei în lipsă.

Împotriva acestei încheieri, la data de ……… a declarat **recurs** pârâtul X1 care a fost înregistrat pe rolul Curții de Apel ..... - Secția …. ….. la data de …………..

În motivarea recursului, recurentul - pârât a arătat că nu a primit comunicarea citaţiei pentru aducerea la cunoştinţa sa a primului termen de judecată al dosarului nr….., aflat pe rolul Tribunalului ....., aflând ulterior de la fosta sa soţie despre intenţia de a soluţiona pe cale judecătorească şi regimul juridic al imobilului construcţie în suprafaţă de 398 mp, din Str. ……

La momentul desfacerii căsătoriei cu fosta sa soţie Y1 s-a procedat şi la încheierea unei tranzacţii în cuprinsul căreia însă nu se regăseşte imobilul ce face obiectul prezentei cauze, lucrările de construcţie nefiind finalizate.

În plus, precizează faptul că a convenit în interesul fiului părţilor, Z1, să menţină relaţia lor în parametri convenţionali şi sociali de natură a asigura un confort psihic fiului părţilor.

Faţă de această împrejurare, deşi adresa de domiciliu din actele recurentului de identitate figurează la adresa Şoseaua ………, ....., ar dori să indic ca şi domiciliu ales sediul societăţii unde îşi petrece timpul în proporţie covârşitoare, având calitatea de director general la S.C. S1 SRL, având CIF …. şi nr. de înregistrare …. cu sediul în str. …, ………...

Învederează instanţei că este în interesul ambelor părţi clarificarea cât mai urgentă a regimului juridic al imobilului din str…………………, datorită faptului că părţile doresc să evite orice neînţelegeri ulterioare care ar prejudicia interesul fiului lor, mai cu seamă că recurentul mai are un fiu rezultat din prima căsătorie.

Faţă de motivele invocate anterior, revine asupra împrejurării că nu a primit citaţi a şi nu a avut cunoştinţă de primul termen de judecata al dosarului prezent. În mod absolut obiectiv, în perioada ianuarie - februarie, datorită activităţii sale principale, respectiv de vânzare anvelope, a locuit în judeţul Ilfov şi doreşte să fie citat la adresa menţionată.

În plus, nu a fost reprezentat de un avocat, aşa încât recurentul solicită admiterea recursului şi să se dispună repunerea pe rol a cauzei pentru motivele obiective din pricina cărora nu s-a prezentat la termen.

În drept, au fost invocate dispozițiile art.304/1 Cod Procedură Civilă.

La data de ………. intimata – reclamantă Y1 a depus **întâmpinare** solicitând admiterea recursului declarat de recurentul –pârât şi repunerea cauzei pe rol.

În motivarea întâmpinării, intimata – reclamantă a arătat vă este de acord cu admiterea recursului şi respectiv repunerea pe rol a cauzei deduse judecăţii în faţa instanței de fond.

Consideră că numai împrejurările nefericite ale îndeplinirii procedurii de citare au condus la neprezentarea ambelor părţi şi ca atare la dispunerea suspendării judecăţii încă de la primul termen.

De asemenea, subliniază faptul că a plătit integral suma reprezentând taxa de timbru şi doreşte să încheie o tranzacţie de natură a rezolva regimul juridic al imobilului rămas în afara partajului pronunţat concomitent cu desfacerea căsătoriei.

Aşadar, în considerarea scopului comun al părţilor de a lămuri toate aspectele de natură patrimonială, solicită admiterea recursului şi repunerea cauzei pe rol.

În drept, au fost invocate dispozițiile art.150 Noul Cod de procedură civilă.

Prin completarea întâmpinării depusă la dosarul cauzei, intimata – reclamantă arată că suspendarea cauzei civile ce face obiectul dosarului nr......împiedică din raţiuni procedurale, încheierea unei tranzacţii de natură a soluționa regimul juridic al imobilului situat pe terenul proprietate personală din Str. ……………….

Repunerea pe rol a cauzei mai sus menţionate reprezintă, în opinia sa, singura modalitate juridică legală prin care ar reuşi să clarifice problemele patrimoniale rezultate în urma desfacerii căsătoriei părţilor, deoarece la acel moment a încheiat o tranzacţie în cuprinsul căreia nu se regăseşte şi imobilul respectiv.

Demersurile iniţiate la Birouri Notariale Publice i-au direcţionat către instanţele judecătoreşti competente, care din motive procedurale au suspendat cauza pentru neprezentarea părţilor la primul termen de judecată.

Dincolo însă de litera şi textul legii, fac apel la interpretarea dispoziţiilor legale referitoare la asumarea rolului activ al instanţelor judecătoreşti care se refera inclusiv la gestionarea dosarelor în scopul soluţionării acestora pe fondul cauzei în interesul părţilor.

Deşi au respectat dispoziţiile referitoare la plata taxei de timbru, care a constituit o sumă substanțială, instanţa judecătorească investită a considerat neprezentarea părţilor la primul termen, din motive procedurale, ca fiind suficientă pentru a dispune suspendarea.

Or, din punctul său de vedere, chiar şi aplicând în mod rigid textul de lege privind neprezentarea părţilor, aceasta s-a făcut cu exces de zel şi lipsă de empatie faţă de interesul părţilor care au demonstrat prin plata unei taxe de aproximativ 7000 Ron că investesc cu asumarea obligaţiilor aferente instanţa competentă. Personal, asupra sa s-au răsfrânt numai obligaţiile procedurale nu şi drepturile procesuale.

Intimata – reclamantă apreciază că are dreptul de a solicita repunerea dosarului pe rol şi a beneficia după epuizarea tuturor căilor de atac deopotrivă ale sale cât şi ale fostului său soţ, în vederea soluţionării cauzei.

În concluzie, intimata – reclamantă arată că este de acord cu admiterea recursului şi respectiv repunerea pe rol a cauzei deduse judecăţii în faţa instanţei de fond.

Consider că numai împrejurările nefericite ale îndeplinirii procedurii de citare au condus la neprezentarea ambelor părţi şi ca atare la dispunerea suspendării judecăţii încă de la primul termen.

**Deliberând** asupra recursului de faţă, Curtea reţine următoarele:

Prin încheierea de şedinţă din data de 06 01 2017 tribunalul a dispus suspendarea judecăţii cauzei în temeiul prevederilor art 411 alin 1 pct 2 cod procedură civilă, datorită lipsei nejustificate a părţilor, deşi au fost legal citate.

Împotriva acestei încheieri de suspendare a judecăţii pârâtul a declarat recurs invocând în esenţă faptul că nu a primit citaţia aferentă termenului de judecată din data de …………...

Prealabil oricărei analize pe fondul aspectelor critice formulate, se impune a fi clarificată chestiunea admisibilităţii recursului. Raportându-ne la dispoziţiile art 414 alin 1 şi 2 cod procedură civilă, care prevăd calea de atac a recursului ce se poate exercita separat la instanţa ierarhic superioară, împotriva încheierii de suspendare a judecăţii pe toată durata suspendării, Curtea apreciază că, din acest punct de vedere, nu se poate identifica vreun motiv de inadmisibilitate a declarării recursului în prezenta cauză. În egală măsură, faptul că s-a mai promovat un recurs împotriva aceleiaşi încheieri de suspendare a judecăţii de către partea adversă, nu este de natură să atragă inadmisibilitatea acestei căi de atac sau să influenţeze în vreun fel soluţionarea prezentului recurs, având în vedere motivele de nelegalitate invocate în recursul anterior, constând în nelegala citare a reclamantei.

Examinând actele dosarului de fond, din perspectiva modalităţii de citare a recurentului pârât pentru termenul de judecată din data de ……….., Curtea constată că acesta a fost în mod legal citat la adresa indicată în cererea de chemare în judecată, în condiţiile în care pârâtul nu a formulat întâmpinare în faţa primei instanţe şi nici nu şi-a indicat o altă adresă în vederea comunicării actelor de procedură. Din această perspectivă, susţinerile pârâtului din cererea de recurs referitoare la faptul că îşi petrece majoritatea timpului la sediul societăţii al cărei director general, inclusiv la faptul că datorită activităţii principale a societăţii comerciale, de vânzare de anvelope, în lunile ianuarie şi februarie a locuit în judeţul Ilfov, apar ca nerelevante atât timp cât nu a informat, cu respectarea exigenţelor procedurale impuse de prevederile art 172 cod procedură civilă, organul judiciar în vederea modificării locului de citare. În egală măsură, stabilirea unui domiciliu ales în faza procesuală a apelului, diferit de adresa unde s-au realizat comunicările actelor de procedură în etapa procesuală a fondului, nu poate conduce la o altă soluţie, în condiţiile în care indicarea unui domiciliu ales produce efecte pentru viitor, neputând oferi o justificare juridică pertinentă pentru a reţine existenţa unei lipse de procedură corespunzătoare unui termen de judecată anterior unei astfel de indicări.

Totodată, invocarea motivelor legate de necesitatea finalizării procesului de faţă, din perspectiva interesului personal şi mai ales a implicaţiilor familiale, pe care le-ar putea avea întârzierea în soluţionarea dosarului de faţă, apare ca lipsită de suport juridic şi nu poate influenţa judecarea recursului, sub aspectul soluţiei.

Prin urmare, apreciind că măsura suspendării judecăţii în considerarea lipsei nejustificate a părţilor s-a realizat cu respectarea tuturor cerinţelor impuse de dispoziţiile art 411 cod procedură civilă, pârâtul fiind legal citat pentru termenul de judecată respectiv, Curtea apreciază că recursul, deşi admisibil, este nefondat, urmând a fi respins ca atare.

PENTRU ACESTE MOTIVE

ÎN NUMELE LEGII

DECIDE:

Respinge excepţia inadmisibilităţii ca neîntemeiată.

Respinge, ca nefondat, recursul formulat de recurentul – pârât **X1 CNP** ………. cu domiciliul în ....., şos…… împotriva încheierii de şedinţă din data de …. pronunţată de Tribunalul ..... - Secția … în dosarul nr…… în contradictoriu cu intimata - reclamantă **Y1** cu domiciliul în comuna ….., şi cu domiciliul ales la SCPA …

DEFINITIVĂ

Pronunțată în ședință publică azi, …

PREŞEDINTE JUDECĂTOR JUDECĂTOR

..... ..... 1020

GREFIER

.....

***Red………….***

***Tehnored………………..***

***2 ex./***

***T.***