Cod ECLI ECLI:RO:CA.:....

Dosar nr. ...

R O M Â N I A

CURTEA DE APEL C

SECŢIA ..............

DECIZIE NR. ....

ŞEDINŢA PUBLICĂ DE LA ...

COMPLETUL COMPUS DIN:

PREŞEDINTE- J1

JUDECĂTOR- J2

JUDECĂTOR- 1024

GREFIER -G

x.x.x

Pe rol judecarea recursului .............. privind pe reclamanţii ORGANIZAŢIA JUDEŢEANĂ M A PARTIDULUI ……. şi I , împotriva sentinţei nr. 1 din data de ….., pronunţată de Tribunalul M în dosarul nr. ..., în contradictoriu cu intimaţii pârâţi COMPARTIMENTUL EXECUTĂRI CIVILE-LEGEA 554/2004 DIN CADRUL T.M, PRIMARUL MUNICIPIULUI O, CONSILIUL LOCAL AL MUNICIPIULUI O, având ca obiect aplicare sancţiune pentru neexecutare hotărâre judecătorească .

La apelul nominal făcut în şedinţa publică a răspuns avocat AV pentru ORGANIZAŢIA JUDEŢEANĂ M A PARTIDULUI ….. şi I, lipsind intimaţii pârâţi COMPARTIMENTUL EXECUTĂRI CIVILE-LEGEA 554/2004 DIN CADRUL T.M, PRIMARUL MUNICIPIULUI O, CONSILIUL LOCAL AL MUNICIPIULUI O.

Procedura legal îndeplinită.

S-a făcut referatul cauzei de către grefierul de şedinţă care învederează că recursul este motivat şi declarat în termenul legal; de asemenea arată că recurenţii au solicitat judecarea cauzei în lipsă potrivit dispoziţiilor art. 411 alin. 1 pct.2 Noul Cod de procedură civilă.

Reprezentantul părţii prezente arată că nu mai are alte cereri de formulat şi probe de administrat , împrejurare faţă de care instanţa declară închisă faza probatorie, apreciindu-se dosarul în stare de judecată, reţine cauza spre soluţionare şi acordă cuvântul părţii prezente pentru a pune concluzii asupra recursului de faţă ;

Avocat AV pentru ORGANIZAŢIA JUDEŢEANĂ M A PARTIDULUI ….., precum şi pentru I, solicită admiterea recursului aşa cum a fost formulat , arătând că instanţa de fond legal investita a respins sesizarea privind fixarea sumei definitive ce se va datora statului in baza sentinţei nr. ...pronunţata de Tribunalul M in dosarul nr...., aşa cum a fost modificata prin decizia nr....pronunţata de Curtea de Apei C. formulata de Compartimentul Executări Civile Legea nr.554/2004 din cadrul Tribunalului M, la solicitarea reclamanţilor cu motivarea ca fixarea sumei de plata trebuie sa se facă in cauza cu aplicarea art.24 si 25 din Legea nr.554/2004, coroborat cu art.905 alin. 4 din CPCiv. respectiv numai la sesizarea creditorului obligaţiei, nu si la sesizarea Compartimentului de Executări - Legea nr.554/2004 din cadrul Tribunalului M, apreciind ca nu s-a solicitat de către creditor fixarea sumei ce se va datora statului, conform art.24 alin.4 din Legea nr.554/2004.

A arătat că, aceasta hotărâre este data cu încălcarea sau aplicarea greşita a normelor de drept material.

     C U R T E A

Asupra recursului de faţă ;

Din examinarea lucrărilor din dosar se constată următoarele ;

Prin ***sentinţa nr. .. din data de ….., pronunţată de Tribunalul M în dosarul nr. ...***, s-a respins sesizarea formulată de COMPARTIMENTUL EXECUTARI CIVILE LEGEA NR.554/2004 din cadrul TRIBUNALULULUI M, cu sediul în municipiul S, ..., judeţul M, în contradictoriu cu reclamanţii ORGANIZATIA JUDETEANA M A PARTIDULUI …….., cu sediul în municipiul S, ..., judeţul M şi .............., având CNP .............., cu domiciliul în municipiul O, Bdul …, nr…, sc… ap…, judeţul M, ambele cu sediul procesual ales la Cabinet Avocat .............., situat în O, str…, nr…., judeţul M şi paraţii PRIMARUL MUNICIPIULUI O, Nsi CONSILIUL LOCAL AL MUNICIPIULUI O, ambii cu sediul în municipiul O, ..., judeţul M.

***Împotriva acestei sentinţe au declarat recurs reclamanţii ORGANIZAŢIA JUDEŢEANĂ M A PARTIDULUI ….. şi I***, criticând-o pentru netemeinicie şi nelegalitate.

Au arătat că, în fapt. prin sentinţa civila nr. 1/2016, instanţa de fond legal investita a respins sesizarea privind fixarea sumei definitive ce se va datora statului in baza sentinţei nr. ...pronunţata de Tribunalul M in dosarul nr..... asa cum a fost modificata prin decizia nr....pronunţata de Curtea de Apei C. formulata de Compartimentul Executări Civile Legea nr.554/2004 din cadrul Tribunalului M, la solicitarea noastră cu motivarea ca fixarea sumei de plata trebuie sa se faca in cauza cu aplicarea art.24 si 25 din Legea nr.554/2004, coroborat cu art.905 alin. 4 din CPCiv. respectiv numai la sesizarea creditorului obligaţiei, nu si la sesizarea Compartimentului de Executări -Legea nr.554/2004 din cadrul Tribunalului M, apreciind ca nu s-a solicitat de către creditor fixarea sumei ce se va datora -râtului, conform art.24 alin.4 din Legea nr.554/2004.

Aceasta hotărâre este data cu încălcarea sau aplicarea greşita a normelor de drept material.

Astfel, este de observat ca in cauza subsemnatele recurente, ia fond am avut calitatea procesuala de reclamante, la cererea noastră fiind pronunţata in cauza hotărârea de aplicare a amenzii de 20% din salariul minim brut pe economie pe zi de intarziere pentru Consiliul Local al municipiului O, pana la introducerea pe ordinea de zi a Proiectelor de hotărâre nr 13/16.01.2013 si nr. 145/11.12.2013.

Cu cererea din 23.12.2014 aflata la dosarul cauzei am solicitat instanţei competente punerea in executare a acestei hotărâri.

împrejurarea ca executarea s-a făcut prin stabilirea sumei de către AJFP M-SFO O si ca apoi s-a admis contestaţia la executare, s-a intors executarea si ulterior s-a precedat la sesizarea instanţei de către Compartimentul Executări Civile-Legea nr.554/2004 din cadrul Tribunalului M, ca urmare a modificărilor legislative intervenite in cursul litigiului, nu poate duce la concluzia ca recurenţii nu ar fi solicitat fixarea sumei ce se va datora statului.

Pe de alta parte, o astfel de interpretare, ar lipsi de eficienta hotărârea definitiva a unei instanţe judecătoreşti, prin care s-a dispus aplicarea unei amenzi.

In drept, intemeiază cererea pe dispoziţiile art.488 alin.(1) pct.8 NCPC.

***Recursul declarat de Organizaţia Judeţeană M a Partidului şi de I este nefondat, pentru următoarele considerente :***

Procedura de executare priveşte sentinţa nr. ..., modificată prin decizia nr. ...a Curţii de Apel C, SCAF, ambele pronunţate în dosarul ... şi prin care se dispune plata unei amenzi judiciare de 20% din salariul minim pe economie, începând cu data de 05.01.2014 şi până la data adoptării proiectelor de hotărâre nr. 13/16.01.2013 şi nr. 145/11.12.2013 ; procedura de executare are ca obiect transformarea amenzii de 20%, în suma definitivă datorată statului, fiind declanşată prin Referatului Compartimentului Executări Silite – Legea 554/2004 din cadrul Tribunalului M .

Astfel cum, în mod corect se reţine de către instanţa de fond, procedura de executare se desfăşoară conform normelor art. 24 din Legea 554/2004 republicată, în forma în vigoare la data de 23.12.2013, iar în raport de aceste norme (art. 24 alin. 3 LCA) a fost aplicată amenda de 20% .

Astfel, dispoziţiile art. 24 alin. 4 LCA, coroborat cu art. 905 NCPC reglementează obligaţia transformării amenzii judiciare într-o sumă definitivă, la cererea expresă a creditorului.

Curtea urmează să reţină şi faptul că dispoziţiile art. 24 alin. 5 ce permit transformarea amenzii, din oficiu de către instanţa de executare , la sesizarea compartimentului de executări silite, au intrat în vigoare la 19.10.2014, prin Legea 138/2014, nefiind aplicabile în speţă .

Curtea urmează să reţină şi faptul că recurenţii susţin că au formulat o cerere de transformare la data de 23.12.2014, dar procedura reglementată de art. 24 alin. 4 a fost declanşată prin referatul întocmit în 2016 .

Totodată se reţine şi faptul că recurenţii, prin apărător ales convenţional, au depus în dosarul ..., o cerere de executare, în data de 29.12.2014 (nu în data de 23.12.2014), dar această cerere nu constituie cerere de transformare în accepţiunea art. 24 alin. 4 LCA şi art. 905 NCPC .

Pentru considerentele mai sus expuse, apreciind că nu sunt îndeplinite cerinţele art. 488 alin. 1 pct. 8 NCPC, în temeiul art. 496 alin. 1 NCPC Curtea va respinge recursul declarat, ca nefondat .

PENTRU ACESTE MOTIVE,  
ÎN NUMELE LEGII

D E C I D E

Respinge recursul formulat de reclamanţii ORGANIZAŢIA JUDEŢEANĂ M A PARTIDULUI ……. şi I , împotriva sentinţei nr. 1 din data de 01 iunie 2016, pronunţată de Tribunalul M în dosarul nr. ..., în contradictoriu cu intimaţii pârâţi COMPARTIMENTUL EXECUTĂRI CIVILE-LEGEA 554/2004 DIN CADRUL T.M, PRIMARUL MUNICIPIULUI O, CONSILIUL LOCAL AL MUNICIPIULUI O.

Definitivă.

Pronunţată în şedinţa publică de la .... .

|  |  |  |
| --- | --- | --- |
| Preşedinte,  J1 | Judecător,  J2 | Judecător,  1024 |
|  | Grefier,  G |  |

red. jud. 1024

T.A. ... ex.

jud. fond ..