Hot.5 Cod.1013

Dosar nr. …….

ROMÂNIA

CURTEA DE APEL ………….

SECŢIA PENALĂ ŞI PENTRU CAUZE CU MINORI

***ÎNCHEIERE***

***ŞEDINŢA PUBLICĂ din ……………………….***

PREŞEDINTE - Cod 1013- Judecător

Grefier -

MINISTERUL PUBLIC a fost reprezentat de

PROCUROR - ………… - din cadrul Parchetului de pe lângă Curtea de Apel …………….

La ordine fiind soluţionarea cererii formulată de Parchetul de pe lângă Curtea de Apel …… referitoare la cererea de asistenţă judiciară internaţională formulată de autorităţile judiciare din Republica Slovenia, respectiv Judecătoria din Lenart, având ca obiect preluarea judecăţii în cauza privindu-l pe cetăţeanul român X.

S-a făcut referatul cauzei, în sensul că este primul termen de judecată în prezenta cauză; s-a dispus soluţionarea cauzei fără citarea părţilor; după care;

Reprezentantul Parchetului nu are alte cereri de formulat.

Nemaifiind alte cereri de formulat, Curtea constată cauza în stare de judecată şi acordă cuvântul în dezbateri.

*Reprezentantul Parchetului,* apreciază că cererea formulată de Parchetul de pe lângă Curtea de Apel …… privind cererea de asistenţă judiciară internaţională formulată de autorităţile judiciare slovene este întemeiată şi potrivit dispoziţiilor art.13 lit.b şi art.128 al.6 din Legea 302/2004 privind cooperarea judiciară în materie penală, solicită admiterea cererii transferului de procedură, respectiv de preluare a judecării cauzei privind pe inculpatul ….. şi continuarea judecării cauzei conform dispoziţiilor Codului de procedură penală în sensul trimiterii acestei cauze la Judecătoria F, instanţă competentă să judece prezenta cauză, pentru că prin actul de sesizare al Parchetului Districtual de Stat din Maribor s-a reţinut săvârşirea infracţiunii de fals de documente, prevăzută în Codul penal român de dispoziţiile art.322.

Deci, apreciază că instanţa competentă în prezenta cauză, în urma admiterii cererii formulate de preluare a judecăţii, este Judecătoria F, localitatea de domiciliu a persoanei solicitate.

CURTEA

Asupra cauzei penale de faţă.

Prin sesizarea cu nr…./II/5/2015 din 05.2015, Parchetul de pe lângă Curtea de Apel a transmis instanţei cererea de asistenţă judiciară internaţională formulată de autorităţile judiciare din Republica Slovenia, referitoare la preluarea judecăţii în primă instanţă, în cauza privind pe inculpatul X, dosarul acestuia aflându-se pe rolul Judecătoriei din Lenart, Republica Slovenia, cu nr. …/2013.

Au fost ataşate înscrisuri cu caracter procedural şi probatoriu, inclusiv traduceri în limba română.

Cererea este întemeiată.

Prin rechizitoriul nr. – Kt/……/2013 TM/KB din ...11.2013 al Parchetului Districtual de Stat din Maribor, numitul X a fost acuzat că la data de 20.10.2013, la parcarea Lormanje de pe autostrada A 5, cu ocazia controlului efectuat de către poliţişti, a folosit un act public falsificat, prezentând poliţiştilor foaia de înregistrare a inspecţiei tehnice a vehiculului nr….0, emisă la ….07.2013 şi talonul ce atestă inspecţia tehnică nr……, pentru autoturismul BMW 530, cu număr de înmatriculare ….(BG), care erau contrafăcute în întregime (…..), faptă încadrată ca infracţiunea de „falsificarea de documente” prev. de art.251 al.3 din Codul penal sloven.

Tribunalul Districtual din Maribor, prin decizia din data de .12.2013 (I ks….-7), a decis ca dosarul numitului X de la Judecătoria din Lenart să fie cedat instanţei competente din România.

Prin urmare, sunt îndeplinite condiţiile prevăzute de art.128 din Legea nr.302/2004, X având calitatea de inculpat pentru comiterea infracţiunii prev. de art.323 Cod penal (Legea nr.286/2009) – „uz de fals”, instanţa competentă fiind Judecătoria F, ţinând cont şi de domiciliul acestuia din municipiul F.

Faţă de cele arătate, instanţa va admite cererea de asistenţă judiciară internaţională formulată de autorităţile judiciare din Republica Slovenia.

Va dispune preluarea judecăţii în primă instanţă, în cauza privind pe inculpatul X, trimis în judecată pentru săvârşirea infracţiunii de "uz de fals" prev. de art.323 Cod penal (Legea nr.286/2009), instanţa competentă fiind Judecătoria F, căreia i se va înainta dosarul (cauza s-a aflat pe rolul Judecătoriei din Lenart, Republica Slovenia - dosar nr. ………/2013).

Văzând şi disp. art.275 al.3 Cod procedură penală.

PENTRU ACESTE MOTIVE

ÎN NUMELE LEGII

DISPUNE:

Admite cererea de asistenţă judiciară internaţională formulată de autorităţile judiciare din Republica Slovenia.

Dispune preluarea judecăţii în primă instanţă, în cauza privind pe inculpatul **X** (fiul lui şi , născut la data de în municipiul , judeţul , CNP – , domiciliat în municipiul , str. , nr., judeţul , România), trimis în judecată pentru săvârşirea infracţiunii de "uz de fals" prev. de art.323 Cod penal (Legea nr.286/2009), instanţa competentă fiind Judecătoria F, căreia i se va înainta dosarul (cauza s-a aflat pe rolul Judecătoriei din Lenart, Republica Slovenia - dosar nr. /2013).

Cu drept de contestaţie în termen de 5 zile de la pronunţare.

Pronunţată în şedinţă publică, azi …………..

PREŞEDINTE,

Cod 1013

Grefier,

……………

Red. Cod 1013 –

Tehnored. . – 4 ex.