**CANDIDAT COD 1011 HOTĂRÂREA nr. 29**

**R O M Â N I A**

**CURTEA DE APEL** …………**- SECŢIA** …………

**Dosar nr.** ………… **(**…………**)**

***ÎNCHEIERE***

Şedinţa din camera de consiliu din …………

***JUDECĂTOR DE DREPTURI ŞI LIBERTĂŢI:* CANDIDAT COD 1011**

*GREFIER:* …………

**Ministerul Public** – Parchetul de pe lângă Curtea de Apel …………a fost reprezentat de către procuror …………***.***

Pe rol soluţionarea cererii formulate de Parchetul de pe lângă Înalta Curte de Casaţie şi Justiţie - Secţia pentru Investigarea Infracţiunilor din Justiţie, în temeiul disp. 152 alin. (1) lit.a-d CPP., privind încuviințareaobținerii de la furnizorul de servicii de comunicaţii electronice destinate publicului X…/Y…./Z…./W…. şi transmiterii următoarelor date reţinute în baza Legii nr. 506/2004:

- datele de trafic şi localizare de natură să evidenţieze situaţia apelurilor/mesajelor tip sms primite/expediate de la postul mobil cu numărul ………… în data de 5.11.2020 între orele 10:30 – 16:00.

Fără citarea părţilor.

Referatul cauzei a fost făcut de grefierul de şedinţă, după care,

***Reprezentantul Ministerului Public***, având cuvântul, invocând motivele de fapt şi de drept expuse în cuprinsul referatului, pune concluzii de admitere a propunerii, astfel cum a fost formulată.

***JUDECĂTORUL DE DREPTURI ŞI LIBERTĂŢI,***

Prin cererea formulată în dosarul nr. ……….. şi înregistrată la Curtea de Apel ……. – Secţia …….., sub nr. …. (…..) din data de 25.03.2021, Parchetul de pe lângă Înalta Curte de Casaţie şi Justiţie - Secţia pentru Investigarea Infracţiunilor din Justiţie a solicitat, în temeiul disp. art. 152 alin. (1) lit.a-d CPP., încuviințareaobținerii de la furnizorul de servicii de comunicaţii electronice destinate publicului X…/Y…./Z…./W…. şi transmiterii următoarelor date reţinute în baza Legii nr. 506/2004:

- datele de trafic şi localizare de natură să evidenţieze situaţia apelurilor/mesajelor tip sms primite/expediate de la postul mobil cu numărul ……… în data de 5.11.2020 între orele 10:30 – 16:00.

**În motivarea propunerii**, procurorul a arătat că, la data de 05.11.2020 organele de poliție judiciară din cdrul Poliției mun. A….- Biroul Poliției rutiere s-au sesizat din oficiu, din procesul verbal întocmit rezultând că în jurul orelor 15,00 pe str. ….. din mun. A….. s-a produs un accident de circulație soldat cu rănirea unei persoane.

Prin ordonanţa din data de …..11.2020 s-a dispus începerea urmăririi penale pentru infracţiunea de vătămare corporală din culpă, prevăzută de art. 196 al 2,3 Cp, constând în aceea că în data de 05.11.2020 ,orele 15,00, autoturismul …. ( ….) condus de B..... pe str. ….. din mun. A….., a intrat în coliziune cu bicicleta condusă de C....., urmare impactului biciclistul suferind leziuni traumatice care au necesitat transportarea la Spitalul A….. și ulterior transferul la Spitalul Clinic de Urgență „……”.

Întrucât în cauză s-a stabit faptul că numita B….. avea calitatea de procuror la Parchetul de pe lângă Tribunalul T…… ,prin ordonanța …. din …..11.2020 s-a dispus declinarea competenței de soluționare în favoarea Parchetului de pe lângă Înalta Curte de Casație și Justiție – Secția de Investigare a Infracțiunilor din Justiție (f.2).

Din F.O.C.G …. /05.11.2020 întocmită la Spitalul Clinic de Urgență „….” – Secția Neurochirurgie …., a rezultat că numitul C....., în vârstă de 70 ani, a prezentat la internare următorul diagnostic -„Traumatism cranio-cerebral mediu. Colecție hematică subdurală temporală dreapta. Colectie hematică extradurală parietală dreapta. Contuzie cerebrală temporală dreapta. Hemoragie subarahnoidiană post traumaică. Fractură liniară temporo-parietală dreapta.Fractură occipitală dreapta.”(f.133)

Din certificatul medical constatator al decesului …../13.11.2020 rezultă că numitul C..... a decedat la 11.11.2020 la Spitalul Clinic de Urgență „…..”, cauza directă (imediată) a morții fiind ,,hemoragie meningo-cerebrală ”.(f.84)

Prin ordonanţa din data de …..11.2020 s-a dispus schimbarea încadrării juridice în infracțiunea de ucidere din culpă prev. de art. 192 al. 2 Cp.

Pentru desfăşurarea în continuare a urmăririi penale ,în vederea stabilirii traseului autoturismului implicat în evenimetul rutier până la locul accidentului,a împrejurării dacă la momentul impactului conducătoarea auto utiliza telefonul mobil,este necesară obţinerea de date de trafic privind situația apelurilor, comunicărilor de tip sms expediate/recepționate de la postul telefonic …… utilizat de conducătoarea autoturismului în data de 05.11.2020 în intervalul orar 10,30-16,00.

Datele de trafic, datele de identificare a echipametului și datele de localizare reținute de furnizorul de comunicații electronice pot servi ca probă în prezenta cauză în care se efectuează cercetări pentru infracțiunea de ucidere din culpă prev. de art. 192 al 2 Cp (pedepsită cu închisoare de la 2 la 7 ani), împrejurarea utilizării/neutilizării telefonului la momentul producerii impactului neputând fi stabilită prin alt mijloc de probă.

Măsura este proporțională cu restrângerea drepturilor și libertăților fundamentale date fiind particularitățile cauzei și gravitatea faptei pentru care se efectuează cercetări (soldată cu moartea unei persoane).

Procurorul a constatat că în cauză sunt întrunite condițiile prev.de art.139 al 1 și 2 C.p.p., respectiv existența suspiciunii rezonabile privitoare la săvârșirea infracțiunii de ucidere din culpă, probele privind utilizarea/neutilizarea telefonului mobil în timpul conducerii autoturismului nu pot fi obținute în alt mod și existența unei proporționalități între măsura solicitată și restrângerea drepturilor și libertăților fundamentale.

Având în vedere calitatea de procuror a numitei B….. și prevederile art. 38 alin. (1) lit.c CPP, competenţa aparţine Curții de Apel B…...

Din aceste motive, în temeiul art. 138 alin. 1 lit. j) CPP, art. 152 CPP și art. 121 alin. 1 din Legea 506/2004, s-a formulat prezenta cerere.

***Analizând actele şi lucrările dosarului de urmărire penală***, precum şi ansamblul materialului probator administrat în cauză până la acest moment procesual, judecătorul de drepturi şi libertăţi constată că cererea formulată de Parchet este ***întemeiată.***

Astfel, din examinarea dosarului de urmărire penală, judecătorul de drepturi şi libertăţi constată că, în cauză, există o presupunere rezonabilă cu privire la săvârşirea unor infractiuni de competenţa Curţii de Apel conform art. 38 alin. 1 lit. c Cod procedură penală, cu privire la care s-a început urmărirea penală în cauză, indicii ce rezultă din probele administrate în cauză.

Prin urmare, sunt îndeplinite condiţiile art. 152 alin. 1 lit. a Cod procedură penală raportat la art. 139 alin. 2 Cod procedură penală.

De asemenea, judecătorul apreciază că, în concret, datele solicitate constituie probe de natură a ajuta la aflarea adevărului în cauză iar acestea nu ar putea fi oţinute în alt mod decât prin analiza încrucişată a datelor obţinute, fiind îndeplinite exigenţele art. 152 alin. 1 lit. b, c Cod procedură penală.

Totodată, judecătorul apreciază faptul că măsura, prin raportare la gravitatea presupuselor fapte, este proportională cu restrângerea drepturilor şi libertăţilor fundamentale.

În consecinţă, va admite cererea formulată de Parchetul de pe lângă Înalta Curte de Casaţie şi Justiţie Secţia pentru Investigarea Infracţiunilor din Justiţie, în dosarul de urmărire penală nr. …...

În temeiul dispoziţiilor art.152 alin. (1) lit.a-d CPP., va autoriza obținerea de la furnizorul de servicii de comunicaţii electronice destinate publicului X…/Y…./Z…./W…. şi transmiterea următoarelor date reţinute în baza Legii nr. 506/2004:

- datele de trafic şi localizare de natură să evidenţieze situaţia apelurilor/mesajelor tip sms primite/expediate de la postul mobil cu numărul …… în data de 5.11.2020 între orele 10:30 – 16:00.

***PENTRU ACESTE MOTIVE,***

***ÎN NUMELE LEGII,***

***DISPUNE:***

Admite cererea formulată de Parchetul de pe lângă Înalta Curte de Casaţie şi Justiţie Secţia pentru Investigarea Infracţiunilor din Justiţie, în dosarul de urmărire penală nr. ………….

În temeiul dispoziţiilor art.152 alin. (1) lit.a-d CPP., autorizează obținerea de la furnizorul de servicii de comunicaţii electronice destinate publicului X…/Y…./Z…./W…. şi transmiterea următoarelor date reţinute în baza Legii nr. 506/2004:

- datele de trafic şi localizare de natură să evidenţieze situaţia apelurilor/mesajelor tip sms primite/expediate de la postul mobil cu numărul ……. în data de 5.11.2020 între orele 10:30 – 16:00.

Definitivă.

Pronunţată în camera de consiliu azi, …………, ora 13.45.

***Judecător de drepturi şi libertăţi, Grefier,***

**COD 1011 *………………***