HoT.15 COD.1013

Cod ECLI ECLI:RO:CA

**Dosar nr. …**

**R O M Â N I A**

**CURTEA DE APEL ......................**

**SECŢIA PENALĂ ŞI PENTRU CAUZE CU MINORI**

**DECIZIA PENALĂ NR. ..............**

**Şedinţa publică de la ..................................**

**Completul compus din:**

**PREŞEDINTE - COD 1013**

**GREFIER –..........................**

**Ministerul Public reprezentat de procuror- ............... din cadrul Parchetului de pe lângă Înalta Curte de CasaţieşiJustiţie- D.I.I.C.O.T- Serviciul Teritorial ...........................**

La ordine fiind soluţionarea contestaţiei formulată de condamnatul **X** împotriva sentinţei penale nr. ....... din data de .......... a Tribunalului ....................

La apelul nominal a lipsit contestatorul-condamnat, acesta fiind reprezentat de apărătorul desemnat din oficiu- avocat 1, în baza delegaţiei nr. ............./07.06.2017, pe care o depune la dosar.

Procedura de citare a fost legal îndeplinită.

S-a făcut referatul cauzei de către grefierul de şedinţă, în conformitate cu dispozițiile art. 121 alin. (2) din Regulamentul de ordine interioară al instanţelor judecătoreşti, arătându-se că prin intermediul unui reprezentant al gărzii, contestatorul-condamnat a depus la dosar cerere prin care, în conformitate cu dispoziţiile art. 364 al. 4 Cod procedură penală, solicită să fie judecat în lipsă.

Participanţii procesuali nu au cereri de formulat.

Nefiind cereri de formulat, Curtea constată cauza în stare de judecată şi acordă cuvântul în susţinerea contestaţiei.

Apărătorul contestatorului-condamnat apreciază că se impune respingerea contestaţiei formulate de condamnatul X împotriva sentinţei penale nr. .... din data de ........ a Tribunalului ........., având în vedere că din raportul de expertiză medico-legală întocmit în cauză, a rezultat că afecţiunile de care suferă condamnatul pot fi tratate în reţeaua medicală a Administraţiei Naţionale a Penitenciarelor.

Reprezentantul Parchetului solicită respingerea contestaţiei formulată de condamnatul X împotriva sentinţei penale nr. .....din data de ............ a Tribunalului ........, ca fiind nefondată, hotărârea fiind legală şi temeinică raportat la concluziile raportului de expertiză medico-legală întocmit în cauză.

**CURTEA,**

Asupra contestației de față,

Prin sentința penală nr. .......... din data de ...... a Tribunalului ...... a fost respinsă ca nefondată cererea de întrerupere a executării pedepsei formulată de condamnatul **X.**

În temeiul art. 275(2) Cod Procedură Penală a fost obligat petentul la plata cheltuielilor judiciare avansate de stat în cuantum de 600 lei.

În temeiul art. 272 Cod Procedură Penală s-a dispus plata onorariului avocatului din oficiu din fondurile Ministerului Justiției (av. 1 – 130 lei).

S-a reţinut că Tribunalul ..... a fost sesizat de către X o cerere de întrerupere a executări pedepsei pe motive medicale. Cererea nu a fost motivată în fapt sau în drept.

După înregistrarea cauzei pe rolul Tribunalului, judecătorul delegat la Compartimentul Executări Penale a dispus efectuarea unei expertize medico-legale prin care să se stabilească afecțiunile medicale de care suferă petentul și dacă acestea pot fi tratate în rețeaua medicală a Administrației Națională a Penitenciarelor ori se impune punerea în libertate. Expertiza dispusă a fost depusă la dosarul cauzei la filele 25-26. Totodată, prezenta cauză a fost reunită cu late două cauze în care cererile fuseseră formulate de același petent și care aveau un obiect identic (nr. ........../...2/2016 și nr. ...../...1/2016).

Cauza a fost soluționată la termenul din data .............., în lipsa petentului ce a fost reprezentat de un avocat desemnat din oficiu (av. 1).

**Analizând conținutul dosarului, precum și susținerile și apărările părților, Tribunalul a reţinut următoarele:**

Condamnatul X execută o pedeapsă rezultantă de 10 ani închisoare, la care se adaugă pedeapsa complementară a interzicerii drepturilor prevăzute de art. 64(1)(a) teza IIa – dreptul de a fi ales în autoritățile publice sau în funcțiile elective publice și lit. (b) Cod Penal (1969) – dreptul de a ocupa o funcție implicând exercițiul autorității de stat pe o durată de 3 ani, aplicată prin sentința penală nr. .......... / .......07.2015 Tribunalul ........(definitivă prin decizia penală nr. ...... / C / 19.08.2015 a Curții de Apel ..........

Potrivit art. 589(1) din Noul Cod de Procedură Penală executarea pedepsei închisorii sau a detenţiunii pe viaţă poate fi amânată (ori întreruptă) în următoarele cazuri:

„*a) când se constată, pe baza unei expertize medico-legale, că persoana condamnată suferă de o boală care nu poate fi tratată în reţeaua sanitară a Administraţiei Naţionale a Penitenciarelor şi care face imposibilă executarea imediată a pedepsei, dacă specificul bolii nu permite tratarea acesteia cu asigurarea pazei permanente în reţeaua sanitară a Ministerului Sănătăţii şi dacă instanţa apreciază că amânarea executării şi lăsarea în libertate nu prezintă un pericol pentru ordinea publică. În această situaţie, executarea pedepsei se amână pentru o durată determinată;*

*b) când o condamnată este gravidă sau are un copil mai mic de un an. În aceste cazuri, executarea pedepsei se amână până la încetarea cauzei care a determinat amânarea*.”

S-a apreciat că din cuprinsul expertizei medico-legale efectuate în cauză de Institutul de Medicină Legală .... rezultă că petentul .............. prezenta la data examinării „cefalee și tulburări de vedere intermitente” (la nivel declarativ), afecțiuni care nu necesită tratament, monitorizarea condamnatului putând fi efectuată și în rețeaua sanitară a Administrației Naționale a Penitenciarelor. Prin urmare, Tribunalul a apreciat că nu există motive susținute de probe din analiza cărora să se poată trage concluzia că tratamentul medical al petentului poate fi efectuat doar prin punerea acestuia în libertate.

Împotriva sentinţei penale menţionate a formulat contestaţie condamnatul X iar la termenul de judecată din 30.06.2017, apărătorul acestuia a arătat că se impune respingerea contestaţiei.

**Contestaţia este nefondată.**

În mod corect prima instanţă a respins ca nefondată cererea de întrerupere a executării pedepsei închisorii, formulată de condamnatul X pe considerente medicale.

Din raportul de expertiză medico-legală nr. ............/03.03.2017 întocmit de Institutul de Medicină Legală ...... reiese că X prezintă la data examinării cefalee și tulburări de vedere intermitente (declarativ), nu necesită tratament, se recomandă reevaluare de specialitate la nevoie şi poate fi supravegheat în reţeaua sanitară a Administrației Naționale a Penitenciarelor.

Conform art. 592 în ref. la art. 589 al. 1 lit. a Cod procedură penală, întreruperea executării pedepsei închisorii se poate dispune când se constată, pe baza unei expertize medico-legale, că persoana condamnată suferă de o boală care nu poate fi tratată în reţeaua sanitară a Administrației Naționale a Penitenciarelor şi care face imposibilă executarea imediată a pedepsei, dacă specificul bolii nu permite tratarea acesteia cu asigurarea pazei permanente în reţeaua sanitară a Ministerului Sănătăţii şi dacă instanţa apreciază că întreruperea executării şi lăsarea în libertate nu prezintă un pericol pentru ordinea publică.

Condamnatul nu se regăseşte în situaţia premisă a textului de lege, întrucât problemele lui de sănătate pot fi supravegheate în reţeaua medicală a Administrației Naționale a Penitenciarelor.

Faţă de cele arătate şi de art. 425 ind. 1 al. 7 pct. 1 lit. b Cod procedură penală, Curtea va respinge ca nefondată această contestaţie.

Văzând şi dispoziţiile Protocolului U.N.B.R-M.J şi ale disp. art. 275 alin. 2 Cod procedură penală,

**PENTRU ACESTE MOTIVE  
ÎN NUMELE LEGII**

**DECIDE:**

Respinge ca nefondată contestația formulată de condamnatul **X** fiul lui ......și ....... născut la data de ......., CNP: ..........., în prezent deținut în Penitenciarul ......împotriva sentinţei penale nr. ........ din data de ............ a Tribunalului ........

Onorariul apărătorului din oficiu, în sumă de 130 lei, se va vira către Baroul .......... din fondurile Ministerului Justiției (av. 1).

Obligă pe condamnatul-contestator la plata sumei de 70 lei cu titlu de cheltuieli judiciare către stat.

Definitivă.

Pronunţată în şedinţă publică azi .............

**PREȘEDINTE, GREFIER,**

**COD 1013 .......................................**

Red ............- ......

Dact ...... -.............- 3 ex

Fond- ........................

Com. 1 ex contestator-condamnat