Dosar nr. ...

R O M Â N I A

CURTEA DE APEL C

SECŢIA ..................

DECIZIE NR. ....

ŞEDINŢA PUBLICĂ DE LA ....

COMPLETUL COMPUS DIN:

PREŞEDINTE -1024

JUDECĂTOR- J1

JUDECĂTOR -J2

GREFIER- G

x.x.x

S-a luat în examinare contestaţia în anulare formulată de contestatorul A, împotriva deciziei nr....pronunţată de Curtea de Apel C în dosarul nr. ... în contradictoriu cu intimaţii INSPECTORATUL DE POLIŢIE AL JUDEŢULUI G- POLIŢIA MUNICIPIULUI M şi N.

La apelul nominal făcut în şedinţa publică, părţile au lipsit contestatorul A şi intimaţii INSPECTORATUL DE POLIŢIE AL JUDEŢULUI G- POLIŢIA MUNICIPIULUI M şi N.

Procedura legal îndeplinită.

S-a făcut referatul cauzei de către grefier după care ;

Apreciindu-se cauza în stare de judecată, instanţa reţine cauza spre soluţionare.

Deliberând,

C U R T E A

Asupra contestaţiei în anulare de faţă ;

Din examinarea lucrărilor din dosar se constată următoarele ;

Prin decizia nr. ...pronunţată de Curtea de Apel C în dosarul nr. ..., s-a constatat nul recursul declarat de reclamantul A, împotriva sentinţei nr. ...pronunţată de Judecătoria M în dosarul nr. ...şi a deciziei nr. ... din data de .... pronunţată de Tribunalul G în dosarul nr. ...în contradictoriu cu pârâţii INSPECTORATUL JUDEŢEAN DE POLIŢIE G - POLIŢIA MUN. M şi N, având ca obiect anulare proces verbal de contravenţie.

Împotriva acestei sentinţe a formulat contestaţiei în anulare A, invocând aplicarea art. 503 alin. 2, pct. 3 şi 4 NCPC .

Prin motivele contestaţiei, contestatorul arată că, potrivit art. 13 alin. 3 NCPC părţilor litigante li se asigură posibilitatea participării la toate fazele de desfăşurare a procesului, dar prin instituirea obligaţiei de a formula recursul prin apărător, în condiţiile în care contestatorul nu posedă mijloacele materiale necesare asigurării asistenţei judiciare se încalcă acest drept .

Indică şi faptul că, atât instanţa de apel, cât şi cea de recurs nu au luat în considerare motivele de apel şi respectiv de recurs, speţa nefiind dezbătută în fond, nefiind analizată conformitatea procesului verbal de contravenţie faţă de OUG 195/2002, precum şi faţă de regulamentul de aplicare din 04.10.2006, nu a fost analizat dacă a existat un accident de circulaţie, în raport de înscrisurile depuse în apel, în raport de planşele foto ale autoturismelor din 14.02.2013, precum şi în raport de nota emisă de dealerul Y indicând totodată aceste înscrisuri probatorii în vederea susţinerii contestaţiei în anulare

Contestatorul a solicitat judecarea cauzei în lipsă , potrivit art. 411 NCPC .

Intimatul, legal citat, nu a formulat întâmpinare .

Analizând condiţiile de admisibilitate ale contestaţiei în anulare, Curtea constată, în prealabil faptul că dispoziţiile art. 503 alin. 2 pct. 3 şi 4 NCPC reglementează omisiunea cercetării vreunui dintre motivele de casare invocate de recurent, în termen, respectiv omisiunea pronunţării asupra unui recurs declarat în cauză.

În speţă, prin decizia .... contestată în cauză a fost constatată nulitatea recursului declarat de către recurentul contestator A împotriva deciziei definitive nr. ...., reţinându-se prin considerente îndeplinirea condiţiilor de aplicare a sancţiunii nulităţii recursului declarat, ca efect al neîndeplinirii obligaţiilor dispuse în procedura de regularizare, în condiţiile art. XVII din Legea 2/2013 şi art. 486 alin. 3 NCPC .

Din acest punct de vedere, operând sancţiunea nulităţii exprese a cererii de recurs pentru nerespectarea art. 486 alin. 1 lit. a NCPC, obligaţia instanţei de a analiza recursul declarat sub aspectul analizei motivelor de nelegalitate invocate nu mai subzistă, astfel încât nu sunt aplicabile disp. art. 503 alin. 2 pct. 3 NCPC, acesta constituind efectul firesc al nulităţii necondiţionate reglementat de art. 179 NCPC .

În ceea ce priveşte încălcarea normei art. 13 NCPC privind acordarea posibilităţii participării la proces, Curtea constată că această dispoziţie nu este, în mod direct, lezată prin aplicarea sancţiunii nulităţii recursului .

Astfel, calificând juridic susţinerile contestatorului în raport de cauza juridică a contestaţiei, Curtea constată că acesta înţelege să invoce încălcarea dreptului la un proces echitabil, respectiv a principiului constituţional privind liberul acces la justiţie analizat prin Decizia nr. 462/17.09.2014 pronunţată de către Curtea Constituţională a României, publicată în Monitorul Oficial nr. 775/24.10.2014 (decizie care, în considerarea art. 147 alin. Final din Constituţia României prezintă putere numai pentru viitor, astfel încât nu se aplică unui proces finalizat, în raport de data anterioară a pronunţării deciziei contestate în cauză).

Aceste susţineri ale contestatorului recurent nu iau în considerare dreptul la asistenţă judiciară gratuită acordat în condiţiile OUG 51/2008 şi art. 71-73 din Legea 51/1995 .

Totodată, Curtea constată că, în speţă, deşi contestatorul invocă în mod formal omisiunea verificării motivelor de recurs, în considerarea finalităţii căii extraordinare de atac în retractare pentru erori de procedură, în fapt contestă eroare de aplicare a sancţiunii nulităţii recursului, indicând împrejurări de fapt care conduc către concluzia imposibilităţii angajării unui avocat, iar aceste aspecte vizează eroare de judecată, noţiune ce nu intră în controlul judiciar extraordinar în retractare .

În ceea ce priveşte omisiunea soluţionării unui recurs, conform ipotezei reglementate de art. 503 alin. 2 pct. 4 NCPC, Curtea urmează să constate că, în speţă nu au existat două sau mai multe cereri de recurs, astfel încât să devină incident acest motiv de contestaţie .

Pentru considerentele mai sus expuse, văzând disp. art. 508 NCPC, Curtea urmează să respingă contestaţia în anulare formulată, apreciind că nu sunt îndeplinite condiţiile de admisibilitate în raport de motivele invocate .

PENTRU ACESTE MOTIVE,  
ÎN NUMELE LEGII

D E C I D E

Respinge contestaţia în anulare formulată de contestatorul A, împotriva deciziei nr....pronunţată de Curtea de Apel C în dosarul nr. ... în contradictoriu cu intimaţii INSPECTORATUL DE POLIŢIE AL JUDEŢULUI G- POLIŢIA MUNICIPIULUI M şi N.

Definitivă.

Pronunţată în şedinţa publică de la ...

|  |  |  |
| --- | --- | --- |
| Preşedinte,  1024 | Judecător,  J1 | Judecător,  J2 |
|  | Grefier,  G |  |

Red.Jud.1024

T.A. ...