**COD 1010 HOTĂRÂREA NR. 17**

R O M Â N I A

CURTEA DE APEL ....

SECŢIA ....

DOSAR NR. DS1

**Î N C H E I E R E**

Şedinţa publică din data de .....

Instanţa constituită din:

- Complet de judecată ....

**Preşedinte: JUD 1 - judecător**

**Judecător: COD 1010**

- Grefier G1

Cu participarea reprezentantului Ministerului Public – procuror P1 – din cadrul Parchetului de pe lângă Curtea de Apel ....

Pe rol se află soluţionarea apelului declarat de Parchetul de pe lângă Judecătoria .... împotriva sentinţei penale nr. S1 pronunţată de Judecătoria .... în dosarul penal nr. DS1.

Dezbaterile în cauza de faţă s-au desfăşurat în conformitate cu dispoziţiile art. 369 alin. 1 Cod procedură penală, în sensul că desfăşurarea şedinţei de judecată a fost înregistrată cu mijloace tehnice audio.

La apelul nominal făcut în şedinţă publică se prezintă intimatul inculpat X , personal.

Procedura de citare este legal îndeplinită.

S-a expus referatul cauzei de către grefier, după care:

Instanţa în conformitate cu dispoziţiile art. 372 alin. 2 Cod procedură penală procedează la verificarea identităţii intimatului inculpat X pe baza cărţii de identitate prezentate de inculpat, care menţionează că a schimbat cartea de identitate, în prezent având seria ... nr. ..., dar adresa de domiciliu a rămas aceeaşi şi datele de stare civilă corespund cu cele aflate la dosarul cauzei.

La întrebarea instanţei dacă are cunoştinţă despre motivele de apel ale Parchetului de pe lângă Judecătoria ...., intimatul inculpat X menţionează că le-a citit.

Instanţa aduce la cunoştinţa inculpatului X că nu i s-a desemnat apărător din oficiu, asistenţa juridică nefiind obligatorie având în vedere infracţiunea pentru care este trimis în judecată.

Întrebaţi fiind de instanţă, reprezentantul Ministerului Public şi intimatul inculpat X , menţionează că nu au cereri de formulat.

Nefiind cereri sau chestiuni prealabile de formulat, instanţa în conformitate cu dispoziţiile art. 420 alin. 6 Cod procedură penală, constată cauza în stare de soluţionare şi acordă cuvântul.

*Reprezentantul Ministerului Public*, având cuvântul, susţine că apelul promovat de Parchetul de pe lângă Judecătoria .... împotriva sentinţei penale nr. S1 pronunţată de Judecătoria .... vizează netemeinicia procesului de individualizare a pedepsei aplicate inculpatului pentru săvârşirea infracţiunii de conducere a unui vehicul sub influenţa băuturilor alcoolice, prevăzută de art. 336 alin. 1 Cod penal în ceea ce priveşte cuantumul pedepsei.

Instanţa de fond a reţinut că s-a încheiat acordul de recunoaştere a vinovăţiei, cu privire la stabilirea unei pedepse cu închisoare de 1 an şi 5 luni, a cărei aplicare să fie suspendată sub supraveghere în condiţiile prevăzute de art. 91 Cod penal, dar cu toate acestea, a admis acordul de recunoaştere a vinovăţiei şi a dispus condamnarea inculpatului la pedeapsa de 1 an închisoare.

Raportat la nivelul alcoolemiei prezentate de inculpat, distanţa parcursă, precum şi circumstanţele în care fapta a fost săvârşită, apreciază că pedeapsa de 1 an şi 5 luni închisoare ar fi corespuns mai bine criteriilor de individualizare cât şi pentru reeducarea şi îndreptarea comportamentului inculpatului.

Pentru toate aceste considerente, solicită admiterea apelului astfel cum a fost formulat.

*Intimatul inculpat X , personal, având ultimul cuvânt*, menţionează că este de acord cu solicitarea formulată de reprezentantul Ministerului Public. Afirmă că a greşit şi recunoaşte fapta.

**CURTEA,**

Având în vedere dispoziţiile art. 391 alin. 1 Cod procedură penală, va amâna pronunţarea cauzei.

În numele legii,

**DISPUNE:**

Amână pronunţarea cauzei la data de **.....**

Pronunţată în şedinţa publică din data de astăzi, .....

**PREŞEDINTE**

**JUD 1**

Grefier

G1